साननैनि आबुं हाबाफारिजों कक्राझारआव खुंफुंनाय रायजोआरि बिजेपि जनजाति मर्सानि जथुमाव बाहागो लानानै खौरांगिरिनि सिगाङाव मिरु सोरखारनि फुड प्रसेसिं मन्थ्रि रामेस्वर टेलीआ कक्राझार, चिरां, बागसा आरो उदालगुरि जिल्लानि गुबुन-गुबुन लांदां हा बाहागोआव फुड प्रसेसिं बिफान गायसननो थाखाय सोरखारा मदद खालामगोन होन्नानै फोरमायो आरो बिनि थाखाय ओनसोलनि सुबुंफोरा जिल्ला बेंगिरिनि जोहै अन लाइन आरजलाइ गथायनो हागोन होन्नानै फोरमायो। टेलीआ बुंबावयोदि रायजोआव भारतीय जनता पार्टि दोलोखौ गोख्रों खालामनायनि थांखिजों थांनाय माखासे समनिफ्रायनो रायजोआरि बिजेपि मर्साजों गुबुन-गुबुन आयदानि सायाव गुवारै सावरायलायो होन्नानै रोखा बुंथियो।